Žinoti apie patalpų lubų ir sienų tipus yra svarbu, nes tai gali ženkliai paveikti pertvaros tvirtinimą. Puikus to pavyzdys yra įtempiamos lubos. Prie tokio tipo lubų yra tiesiog NEĮMANOMA tvirtinti pertvaros konstrukcijų. Dėl šios priežasties projektuojant pertvarą, konstruktoriai iš anksto turi numatyti papildomus tvirtinimo taškus. Panašus atvejis yra ir su šildomoms grindims. Į tokias grindis dažniausiai negalima gręžti, todėl laiku nesužinojus apie esamą grindų tipą, galima patirti didžiulius nuostolius: pragręžtas šildomas grindis, dužusias plyteles ar dėl nepakankamo pritvirtinimo nuvirtusią pertvarą. Nusimačius visas įmanoma kliūtis pirminėje pertvaros projektavimo stadijoje, galima labai lengvai išvengti neatitikimų ir klaidų montavimo metu. Turint detalią informaciją apie objektą montavimo darbai vyks sklandžiai ir itin greitai!